Black Sabbath -legenda hämmästelee Motörheadin raideria - "Siellä ei ollut lainkaan ruokaa..." - Soundi.fi
Soundi » Uutiset » Black Sabbath -legenda hämmästelee Motörheadin raideria – ”Siellä ei ollut lainkaan ruokaa…”	Black Sabbath -legenda hämmästelee Motörheadin raideria – ”Siellä ei ollut lainkaan ruokaa…”	30.12.2015 Jaa
Lukemattomia kertoja Motörheadin kanssa maailmaa kiertäneen Black Sabbathin kitaristi Tony Iommi käväisi BBC:n haastattelussa. Aiheena oli Lemmy Kilmisterin kuolema.
– Rundasimme Motörheadin kanssa varmaan kolmekymmentä kertaa. Heidän raiderinsa oli melkoinen: pari pulloa Jack Danielsia, kaksi vodkaputelia ja pari laatikkoa kaljaa. He eivät koskaan halunneet esimerkiksi mitään syötävää, sanoo Iommi.
– Lemmy joi aina (vähintään) yhden Jack-pullon päivässä. Hän, ja koko yhtye, rakasti villiä rock ’n’ roll -elämäntyyliä. Siinä ei ollut mitään näyteltyä – he todellakin rakastivat sellaista elämää. Lemmy oli kieltämättä koko rock ’n’ roll -eämäntyylin ruumiillistuma.
Iommi toivoo myös näkevänsä jonkinlaisen Motörhead/Lemmy-tribuutin ensi kesän Download-festivaalilla Keski-Englannissa. Motörhadin piti esiintyä juhlilla, mutta keikka on luonnollisesti peruttu. Black Sabbath toimii Download-festivaalin pääesiintyjänä lauantaina 11.6.
Iommin videohaastattelu löytyy täältä.
Black SabbathMotörhead Luetuimmat